Virallinen lehti nro C 313 , 12/10/1998 s. 0151



A4-0299/98 Ehdotus neuvoston direktiiviksi eri jäsenvaltioissa sijaitsevien lähiyhtiöiden välisiin korko- ja rojaltimaksuihin sovellettavaksi yhteiseksi verojärjestelmäksi (KOM(98)0067 - C4-0195/98 - 98/0087(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 2 a kappale (uusi) >Alkuperäinen teksti> >EP:n äänestyksessä hyväksytty teksti> hallinnolliset muodollisuudet ja kassavirtaongelmat ovat erityisen keskeisiä pienten ja keskisuurten yritysten kannalta, ja ne voivat rajoittaa yritysryhmän sisäisiä joustavia rahoitusjärjestelyjä ja samalla asettaa esteitä rajat ylittävän yhteistyön eri muodoille, (Tarkistus 2) Johdanto-osan 4 a kappale (uusi) >Alkuperäinen teksti> >EP:n äänestyksessä hyväksytty teksti> osana etenevää yhtenäismarkkinoiden kehitystä on tärkeää, että tämän direktiivin säännökset ulotetaan koskemaan myös veroja, joita peritään koroista ja rojalteista, joita suoritetaan muiden kuin lähiyhtiöiden välillä, (Tarkistus 3) Johdanto-osan 5 a kappale (uusi) >Alkuperäinen teksti> >EP:n äänestyksessä hyväksytty teksti> veropaketin(1) eri osien lainsäädäntöprosessin samanaikaisuutta olisi pidettävä keskipitkällä aikavälillä saavutettavana laajana tavoitteena, ja jäsenvaltiot eivät saa käyttää sitä päinvastaisesti hidastamaan veropaketin eri osien hyväksymistä, (1) ECOFIN-neuvoston päätelmät, annettu 1 päivänä joulukuuta 1997, veropolitiikasta, EYVL C 2, 6.1.1998, s. 1, ja toimenpidepaketti vahingollisen verokilpailun poistamiseksi Euroopan unionissa, 5.11.1997, KOM(97)0564. (Tarkistus 4) 6 artiklan 2 kohta >Alkuperäinen teksti> 2. Jäsenvaltio voi peruuttaa tämän direktiivin tuoman edun tai kieltäytyä soveltamasta tätä direktiiviä sellaiseen liiketoimeen, jonka pääasiallisena tarkoituksena tai yhtenä pääasiallisena tarkoituksena on veropetosten tekeminen tai veron kiertäminen. >EP:n äänestyksessä hyväksytty teksti> 2. Jäsenvaltio voi peruuttaa tämän direktiivin tuoman edun tai kieltäytyä soveltamasta tätä direktiiviä vain sellaiseen liiketoimeen, jonka pääasiallisena tarkoituksena on veropetosten tekeminen tai veron kiertäminen. (Tarkistus 5) 7 artiklan 2 a kohta (uusi) >Alkuperäinen teksti> >EP:n äänestyksessä hyväksytty teksti> 2a. Jäsenvaltiot sitoutuvat tarkistamaan nykyisiä lakejaan ja vakiintuneita käytäntöjään yritysverotuksen menettelysäännöissä(1) asetettujen periaatteiden mukaisesti, jotta taataan direktiivin säännösten laaja soveltaminen sen voimaantuloon mennessä. >Alkuperäinen teksti> >EP:n äänestyksessä hyväksytty teksti> (1) Neuvoston ja neuvostoon kokoontuneiden jäsenvaltioiden hallitusten edustajien päätöslauselma, annettu 1 päivänä joulukuuta 1997, yritysverotukseen sovellettavista menettelysäännöistä, EYVL C 2, 6.1.1998, s. 2. (Tarkistus 6) 10 artikla >Alkuperäinen teksti> Kolmen vuoden kuluttua 9 artiklan 1 kohdassa mainitusta päivästä komissio antaa neuvostolle kertomuksen direktiivin toiminnasta erityisesti sen soveltamisalan laajentamiseksi muihin kuin tämän direktiivin soveltamisalaan kuuluviin yhtiöihin tai yrityksiin sekä 7 artiklan soveltamisen tarkistamiseksi. >EP:n äänestyksessä hyväksytty teksti> Kolmen vuoden kuluttua 9 artiklan 1 kohdassa mainitusta päivästä komissio antaa neuvostolle kertomuksen direktiivin toiminnasta erityisesti sen soveltamisalan laajentamiseksi muihin kuin tämän direktiivin soveltamisalaan kuuluviin yhtiöihin tai yrityksiin 7 artiklassa säädettyjen poikkeusten eliminoimiseksi, ja jotta varmistetaan tämän direktiivin yhteneväisyys muiden komission täytäntöönpaneman veropaketin osien kanssa. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi eri jäsenvaltioissa sijaitsevien lähiyhtiöiden välisiin korko- ja rojaltimaksuihin sovellettavaksi yhteiseksi verojärjestelmäksi (KOM(98)0067 - C4-0195/98 - 98/0087(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(98)0067 - 98/0087(CNS)) ((EYVL C 123, 22.4.1998, s. 9.)), - neuvoston kuultua sitä EY:n perustamissopimuksen 100 artiklan mukaisesti (C4-0195/98), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4-0299/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.